Document ID: /fineweb-2-swissfilter-quality_10-filterrobots/filtered/01307.jsonl.gz/376

Brenda pak ditësh VV e LDK me takim koordinues për taksën 100%
Brenda pak ditësh VV e LDK me takim koordinues për taksën 100%
Vjosa Osmani nga Lidhja Demokratike e Kosovës, sot në cilësinë e përfaqësueses së partnerit të koalicionit qeverisës me Vetëvendosjen, ka thënë se konkretitizimi i marrëveshjes për tarifën, është çështje ditësh.
Osmani është shprehur para gazetarëve se brenda dy, apo tre ditëve të ardhshme, do të zhvillohet takim koordinues mes LDK e VV, për të marrë hapat e mëtejshëm rreth tarifës 100% të vendosur ndaj mallrave serbe, njofton Klan Kosova.
”Sa i përket konkretizmit të asaj marrëveshje dhe hapave që do vijnë në ndërkohë, këto dy tre ditë do të kemi takim koordinues dhe do të vendosen të gjithë hapat qoftë nga aspekti kohor apo përmbajtësor lidhur me zbatimin e asaj marrëveshjeje që ka të bëjë me tarifën”.
”Pra brenda pak ditësh do të jemi në gjendje për të zhvilluar takim. Siç e kam potencuar, këtë përgjigjie s’po e jap në emër të Kuvendit por si partner i koalicionit qeverisës sepse ajo ështje çështje e Qeverisë së Kosovës dhe dy partive që janë pjesë e asaj qeverie”.